Si Ongol
Banyu Rigat
PINA rami banar buhan Kampung Liur menghadiri acara dangdutan yang diadakan oleh Haji Untat, Haji Lului dan Haji Nahap di alunalun. Ada beberapa mobil tangki disiapkan oleh 3 kandidat gasan menyiram buhan kampung nang kepanasan maklum acara dangdutan diadakan tengah hari apalagi langit cerah banaran. Hentakan irama dangdut nang menghentak membuat Ongol lawan kekawalannya kada meingat diri lagiam. “Begoyang tu walai jangan tapi besenggolan kena bekelahian tu,” tagur Anang Gabau. “Tenang ja walai, kampung kita ne kada kaya kampung lain sedikit begepak ja bekelahi,” sahut Dangdut pina meayakayak banar lawan burit. “Bujur tu walai,” sahut Ongol nang ada dihiga. Semakin larut buhan Kampung Liur dengan jogetan sampai tepaluh-paluh. “Banyu, banyuuuuu,” kuriak Ongol. Mendangar kuriakan penonton nang asik bejoget. Bruaaaaaarr, banyu tumatan tangki nang ada dibelakang panggung langsung disemprotkan ke buhan kampung nang lagi asik bejoget. “Kuraaaaaang,” kuriak Dangdut pulang. Handap kisah, pina jimus banar buhan Ongol ne maklum tiga tangki banyu dikerahkan gasan membahasi nang kepanasan. “Kenapa bebau yulah,” takon Ongol sambil mencium-cium bajunya nang basah. “Tahu ikam, baju ikamai kalo nang bebau,” sahut Anang Gabau kada tetahu paan lawan muha. Rupanya selain Ongol, Utuh Lengkor lawan Dangdut gin merasa ada beda jua lawan baju basah buhannya. “Ikam ada mencium bau nang kada nyamanlah,” takon Utuh Lengkor. “Iih walai, bau apa ne lah,” ujar Dangdut. “Pina masam masam. Kadakah bau banyu sungai Kampung liur karena selawasan ini ne banyu kita sudah mulai tercemar industri,” ujar Utuh Lengkor. “Mungkin,” sahut Dangdut pina bingung. Merasa penasaran lalu buhannya betakon lawan Ongol. “Ikam pang wal, baju ikam tu bebau jua lah,” takon Dangdut. “Bau jua pang, tapi kada tahu bau apa ne,” sahut Ongol. “Amun kada salah tu walai, bau banyu sungai Kampung Liur. Khan, selawas ini ne banyu kita sudah mulai tercemar industri,” padah Utuh Lengkor. Mendangar pander Utuh Lengkor tadi harau tekajut Ongol. “Astagaaaa, itu mengandung mercuri walai,” ujar Ongol sambil bukah behimat kerumah handak bebilas lawan banyu leding. Melihat kelakuan Ongol bukah kada bepadah harau bingung. “Amun buhan ikam kada meumpati Ongol tu, awak buhan ikam bisa mengelupas. Tahu kada ikam, banyu nang aku siram tadi tu banyu sungai Kampung Liur,” padah Utuh Kalubut. Mendangar pander Utuh Kalubut nang jadi koodinator penyiraman banyu harau memprapas jua Utuh Lengkor lawan Dangdut bukah behimat. “Siaallaaaaaaann, banyu mercuri,” ujar Dangdut bukah kada meingat diri. Sekalinya banyu nang disiramkan gasan penonton acara dangdutan di alun-alun Kampung Liur banyu sungai Kampung Liur dikira buhannya banyu leding. Apada behimat banar mandi dirumah membilas dengan banyu bersih amun takutan cagaran mengelupas kulit. Tapi ini hanya cerita nang ada di Kampung Liur dan bukan untuk menyindir siapa-siapa karena ini hanya cerita fiktif warga agar terhibur. Cerita ini juga sipatnya membangun. (fin)
- Penyalahgunaan Pistol Air Soft Gun, Satpam Ditodong Hingga Kencing di Celana
- Tes CPNS Dibayangi Internet Lemot
- SMS Pembaca Radar Sampit 03 Juli 14
- Proses Belajar Mengajar Harus Berjalan, Sekolah Diminta Usulkan Perubahan DAK
- Diduga Pelangsir, Mobil dan Truk Diamankan
ewe_Latn bjn_Latn bjn_Latn zsm_Latn ind_Latn ind_Latn ind_Latn ind_Latn